Steve Moses jättää Jokerit haikein mielin. Kolme kautta seurassa pelannut hyökkääjä on nauttinut täysin rinnoin ajastaan seurassa.

-En ole pelannut ammattilaisena muualla ja olen ollut täällä kolme viime vuotta, Moses sanoi jäähyväishaastattelussaan.

-Moni pelaaja on ollut täällä kaikkina näinä vuosina ja olen kasvanut heidän kanssaan siksi pelaajaksi, joka olen nyt. He ovat auttaneet kehitystäni todella paljon.

-Kun nyt on tullut aika miettiä paluuta kotipuoleen, tuntuu aika raskaalta.

Tulevaisuutta on mahdoton ennustaa, mutta Moses toivoo voivansa vielä joskus palata Jokereihin. Kaupunki ja seura ovat yhdistelmä, jota kaukaa Yhdysvalloista saapunut hyökkääjä voi nyt kutsua kodikseen.

-On liian aikaista sanoa, olenko pelannut viimeisen pelini tässä seurassa. Olisi hienoa vielä joskus palata, mutta jääkiekkourasta ei koskaan tiedä, Moses mietti.

-Minulla ei olisi mitään sitä vastaan, että palaisin vielä joskus tänne, kotiini.

Katso Mosesin koko haastattelu yllä olevalta videolta.